kardosdrur/scandi-wiki huggingface dataset:
Library of Trinity College Dublin

The Library of Trinity College Dublin () er et bibliotek for Trinity College og University of Dublin i Dublin, Irland. Der er pligtaflevering til biblioteket, hvilket betyder, at udgivere i Irland skal aflevere en kopi af alle deres publikationer til samlingen. Det er også det eneste irske bibliotek, der har disse rettigheder i Storbritannien.

Samlingen består af omkring 7 millioner genstande, og biblioteket er det permanent opbevaringsted for Brian Boru-harpen, der er nationalsymbol for Irland, en kopi af Irlands uafhængighedserklæring samt Book of Kells. To af de fire udgaver af Book of Kells er udstillet, hvoraf det ene er slået op på en af de meget dekorerede sider, og den anden på en side med tekst. Eksemplarerne og siderne bliver udskiftet med jævne mellemrum. Medlemmer af University of Dublin har også adgang til bibliotekerne på Tallaght University Hospital og Irish School of Ecumenics, Milltown.

Referencer

Eksterne henvisninger 

 Trinity College Library Dublin
 Search the Library's catalogue
 The Library of Trinity College Dublin at Google Cultural Institute
 360-degree panorama of the Long Room Library

Bygninger, konstruktioner og anlæg i Dublin
Biblioteker
Etableret i 1592
Bræddevej

Bræddevej er betegnelsen for en af tømmer opbygget og gerne på stolper let hævet vej over et fugtigt terræn. En bræddevej kan anses for at være en lang plankebro.

Se også 
 Ravningbroen
 Vej
 Stammevej

Eksterne henvisninger 

 En bræddevej på Tåsinge
 En bræddevej ved Tryggevælde Å
 Beretning om en bræddevej på en mødding i Stenløse 
 Bræddevej, vikingebro over Store Vejleådalen 
 [https://ordnet.dk/ods/ordbog?query=plankebro ODS-opslaget plankebro]

Vejtyper
Eigil Axgil

Eigil Axgil (født Eigil Eskildesen 24. april 1922, død 22 september 1995) var gift med Axel Axgil, stifteren af LGBT Danmark. De var det første der blev viet efter folketingets vedtagelse af lov om registreret partnerskab. De blev  viet på Københavns Rådhus 1. oktober 1989 efter 40 års forlovelse, og var verdens først viede homoseksuelle par. Under Besættelsen fra 1943 og frem til befrielsen var han i tysk tjeneste i et uniformeret vagtværn.

Referencer 

LGBT-personer
Gammelgutnisk

Oldgutnisk eller gammelgutnisk betegner det nordiske sprog, som taltes på Gotland fra omkring 900 e.Kr til 1600-tallet. Det er det sprog, som Guterloven med Gutersagaen er skrevet på i. Sproget udskiltes i vikingetiden (ved siden af norrønt og de østnordiske sprog olddansk og oldsvensk) fra urnordisk. Det er undertiden blevet påpeget, at oldgutnisk også har enkelte ligheder med det gotiske sprog. Kendetegnende for oldgutnisk er (bl.a.) de mange diftonger og et mere konservativt bøjningssystem. Først omkring 1600 ændrede sproget sig og fik flere dansk-svenske (østnordiske) former og et enklere bøjningssystem, hvilket markerede overgangen til det moderne gutniske sprog (gutamål).

Karakteristika 
Kendetegnende er blandt andet:
 I modsætning til de østnordiske sprog dansk og svensk (og i lighed med de vestnordiske sprog) er de oldnordiske diftonger bevaret. Sproget har også bevaret urnordiske træk, idet der fandtes urnordisk ai, som i oldnordisk og islandsk blev til ei.
 Oldnordisk iu er blevet til triftong iau, for eksempel i fliauga (flue)
 Oldnordisk u er bevaret i mange tilfælde
 I-omlyd forekommer oftere end i de andre nordiske sprog

Eksempler 
Tabellen herunder viser til sammenligning nogle eksempler på ord, som udtales og staves forskelligt på nogle af de germanske sprog:

De urnordiske diftongs forbliver som i det oldvestnordiske, men i modsætning til det oldøstnordiske.

Litteratur 
 Herbert Gustavson: Gutamålet - indledning till studium, Visby 2015, , s. 9

Noter 

Gutnisk sprog
Danmark i middelalderen
Sverige i middelalderen
Gotland
Caroline Weir

Caroline Elspeth Lillias Weir (født 20. juni 1995) er en kvindelig skotsk fodboldspiller, der spiller midtbane for spanske Real Madrid i Primera División og Skotlands kvindefodboldlandshold.

Hun fik officielt landsholdsdebut i juni 2013, mod  og deltog også ved EM i fodbold for kvinder 2017, hvor hun scorede Skotlands første EM-mål nogensinde for kvinder. Hun deltog ligeledes ved VM i fodbold for kvinder 2019 i Frankrig, efter at  havde vundet deres kvalifikationsgruppe forud for slutrunden.

Meritter 
Arsenal
 FA Women's Cup: 2014

Manchester City
 FA Women's League Cup: 2019
 Women's FA Cup: 2018-19

Individuelt
 Vauxhall Scotland Player of the Year: 2016
 Liverpool Ladies Player of the Year: 2016
 NRS Scottish Sporting Breakthrough Award: 2017

Referencer

Eksterne henvisninger 
 

Kvindelige fodboldspillere fra Skotland
Kvindelige fodboldlandsholdsspillere fra Skotland
Fodboldspillere fra Glasgow City F.C.
Fodboldspillere fra Manchester City W.F.C.
Fodboldspillere fra Arsenal W.F.C.
Fodboldspillere fra Bristol City W.F.C.
Fodboldspillere fra Real Madrid Femenino
Fodboldspillere ved sommer-OL 2020
Deltagere for Storbritannien ved sommer-OL 2020
Christie Murray

Christie Murray (født d. 3. maj 1990) er en kvindelig skotsk fodboldspiller, der spiller midtbane for engelske Liverpool i FA Women's Super League og Skotlands kvindefodboldlandshold.

Hun fik landsholdsdebut i marts 2010, mod , ved Cyprus Cup og deltog også ved EM i fodbold for kvinder 2017 i Holland og VM i fodbold for kvinder 2019 i Frankrig, efter at  havde vundet deres kvalifikationsgruppe forud for slutrunden. Hun scorede hendes første landaholdsmål d. 5. april 2012, mod .

Meritter

Klubhold
Celtic
 Scottish Women's Premier League Cup: 2010
Glasgow City
 Scottish Women's Premier League: 2011, 2012, 2014
 Scottish Women's Premier League Cup: 2012, 2013
 Scottish Women's Cup: 2011, 2012, 2014

Individual
 FA WSL 2 Månedens spiller: November 2017

Referencer

Eksterne henvisninger 
 

Kvindelige fodboldspillere fra Skotland
Kvindelige fodboldlandsholdsspillere fra Skotland
Fodboldspillere fra Glasgow City F.C.
Fodboldspillere fra Bristol City W.F.C.
Lizzie Arnot

Elizabeth Jane "Lizzie" Arnot (født d. 1. marts 1996) er en kvindelig skotsk fodboldspiller, der spiller midtbane for skotske Rangers i Scottish Women's Premier League og Skotlands kvindefodboldlandshold.

Hun deltog ved VM i fodbold for kvinder 2019 i Frankrig, efter at  havde vundet deres kvalifikationsgruppe forud for slutrunden. Hun scorede sit første landskampmål ved Algarve Cup 2019, i Skotlands 4-1 sejr over .

I juli 2020, skrev Arnot under med hendes tidligere klub Rangers.

Meritter

Klubhold 
Hibernian
 Scottish Women's Cup: 2016
 Scottish Women's Premier League Cup: 2016, 2018

Manchester United
 FA Women's Championship: 2018-19

Referencer

Eksterne henvisninger 
 

Kvindelige fodboldspillere fra Skotland
Kvindelige fodboldlandsholdsspillere fra Skotland
Fodboldspillere fra Manchester United W.F.C.
Fodboldspillere fra Rangers W.F.C.
Letlands ministerpræsident

Republikken Letlands ministerpræsident (lettisk: Latvijas Republikas Ministru prezidents – på dansk også kendt som statsminister eller premierminister) er Letlands regeringschef. Ministerpræsidenten bliver nomineret af Letlands præsident, men skal have opbakning fra et flertal i Saeima, det lettiske parlament.

Den nuværende ministerpræsident har siden den 15. september 2023 været Evika Siliņa fra partiet Jaunā Vienotība.

Liste

Referencer 

Ministerpræsident
Regeringsledere efter land
Letlands ministerpræsidenter

Dette er en liste over Republikken Letlands ministerpræsidenter – der på dansk også kendes som statsministre eller premierministre.

Den nuværende ministerpræsident har siden den 23. januar 2019 været Krišjānis Kariņš fra partiet Jaunā Vienotība.

Republikken Letland (1918–1940) 
Partier:

Noter:
 Under i uafhængighedskrigen i 1918–1920 påberåbte to forskellige parter sig regeringsledelsen i Letland. Dette var den Lettiske SSR's regering, ledet af Pēteris Stučka, samt regeringen ledet af Andrievs Niedra, støttet af Tyskbaltere. Nogle kilder lister muligvis Stučka og Niedra som ministerpræsidenter for perioder, hvor deres regering kontrollerede det meste af Letland.

 Den 15. maj 1934 opløste ministerpræsident Ulmanis parlamentet og forbød alle politiske partier (heriblandt hans eget parti Bondeunionen) og etablerede derved autoritært styre.

 Marionetregering ledet af Augusts Kirhenšteins, der var blevet indsat af sovjetiske myndigheder. Ikke anerkendt af Letlands daværende regering.

Republikken Letland (1990–) 
Fra den 4. maj 1990 efter at have vedtaget Deklarationen for Genoprettelsen af Republikken Letlands Uafhængighed.
Partier:

Referencer 

 
Ministerpræsidenter
Letland
Englands U/19-kvindefodboldlandshold

England U/19-kvindefodboldlandshold er det kvindelige landshold for kvinder under 19 år i England administreret af The Football Association (FA). Holdet repræsenterer England, ved internationale U/19-fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/19 hold.

U/19 EM i fodbold for kvinder

Eksterne henvisninger 

U/19-kvindefodboldlandshold
U/19-fodboldlandshold
Lyngby Boldklub sæson 2020-21

Lyngby Boldklub sæson 2020-21 er Lyngby Boldklubs 26. sæson i den bedste danske fodboldrække 3F Superligaen, og den 99. som fodboldklub. Udover Superligaen deltog klubben i DBU Pokalen. Foruden at have et hold i 3F Superligaen har Lyngby Boldklub yderligere senior hold i Reserveligaen, Sjælland Serie 2 og Sjælland Serie 4. 30. marts 2021 kunne klubben fejre 100 års jubilæum. I november 2020 blev Carit Falch rykket op fra U/19-holdet som træner for at vikariere for Christian Nielsen. Den 21. december fyrede klubben Christian Nielsen og Carit Falch blev ansat som fast cheftræner.

Lyngby kunne den 11. november 2020 skrive historie med deres næst største sejr nogensinde, da de vandt 0-9 ude mod Slagelse B&I i Sydbank Pokalen.

Klub

Førsteholdets trænerstab

Klubadministration

Sponsor 
Betting- og casinoportalen Jetbull.

Spillere

Førstehold

Transfers

Ind

Ud

Turneringer

Superligaen

Grundspil

Kvalifikationsspil

Resultater efter hver runder

Kampe 
Lyngby BK's kampe i sæsonen 2020-21.

Sydbank Pokalen

Træningskampe

Referencer 

Lyngby BK sæsoner
Danske fodboldklubbers sæson 2020-21
The Umbrella Academy

The Umbrella Academy (2019) er en amerikansk TV-serie, hvis første sæson havde premiere på Netflix den 15. februar 2019. Seriens anden sæson udkom på Netflix den 31. Juli 2020. Serien er baseret på Gerard Ways tegneserie-serie af samme navn.  

Serien omhandler syv adopterede søskende, alle med særlige overnaturlige kræfter. De genforenes i seriens første sæson efter deres adoptivfars død.     

I serien medvirker blandt andre Elliot Page, Tom Hopper, David Castañeda, Emmy Raver-Lampman, Robert Sheehan, og Aidan Gallagher.

Amerikanske tv-serier fra 2010'erne
Amerikanske tv-serier fra 2020'erne
Tv-serier fra Netflix
Martin Schmidt

Martin Schmidt (født 10. maj 1961, Nørresundby) er en dansk selvlærd filminstruktør, der brød igennem med de to gyserfilm Sidste time (1995) og Mørkeleg (1996), der begge havde manuskript af Dennis Jürgensen. Han har også skrevet til tidsskriftet Lydsporet.

Filmografi 
Instruktør
 Sidste time (1995)
 Mørkeleg (1996)
 Afmagt (1998)
 Skjulte spor (2000, tv-serie)
 Kat (2001)
 Rejseholdet (2001-2002, 4 episoder)
 Nikolaj og Julie (2002, 1 episode)
 Bag det stille ydre (2005)
 Jul i Valhal (2005, tv-serie)
 Guldhornene (2007)
 2900 Happiness (2007-2008, 20 episoder)
 Livvagterne (2008, 1 episode)
 Monsterjægerne (2009)
 Kristian (2009, 10 episoder)
 Bølle Bob - Alle tiders helt (2010)

Producer
 Negerkys og labre larver (1987)

Bibliografi 
 Short Cues – samtaler om filmmusik (Frydenlund, 1999)

Referencer

Eksterne henvisninger 
 

Filminstruktører fra Danmark
Jacob Grønlykke

Jacob Grønlykke (født 6. februar 1960,) er en dansk filminstruktør og manuskriptforfatter.

Grønlykke havde sin debut som manuskriptforfatter til filmen Sekten i 1997. Året efter havde han sin debut som filminstruktør med Lysets hjerte, hvor han også skrev manuskriptet. Inden da havde Grønlykke været produktionsassistent på Thorvald og Linda (1982) og produktionsleder på Et skud fra hjertet (1986).

Udover sit film-engagement, har Grønlykke desuden ejet og drevet fødevarevirksomheden Løgismose i flere år, og han er medejer af Falsled Kro.

Jacob Grønlykke er søn af Lene Grønlykke og Sven Grønlykke, og bror til forfatteren Maria Grønlykke.

Filmografi 
 Lysets hjerte (1998, også manuskriptforfatter)
 Ude af rute (2000, også manuskriptforfatter)
 Den serbiske dansker (2001)
 Opbrud (2005, også manuskriptforfatter)

Referencer

Eksterne henvisninger 
 

Filminstruktører fra Danmark
Jens J. Kjærgaard

Jens Jørgen Kjærgaard (16. november 1933 - 2. maj 2020) var en dansk journalist, der bliver regnet for "pionererne inden for videnskabsjournalistikken."

Kjærgaard blev udlært hos A-Pressen. Han arbejdede herefter hos Ritzaus Bureau før han i 1978 blev ansat på Berlingske, hvor han arbejdede frem til han gik på pension i 2000. Her skrev han om naturvidenskab, og særligt verdensrummet og ny teknologi var i hans interesse.

Han var formand for Danske Videnskabsjournalister i perioden 1979-1996. Han var desuden vicepræsident i EUSJA (European Union of Science Journalists Associations), og han sad desuden i Experimentariums præsidium.

Han modtog  H.C. Ørsted Medaljen i sølv i 1990, og samme år modtog han også Tycho Brahe Medaljen, som bliver uddelt at Bodil Pedersen Fonden til personer, der har "ydet en særlig indsats for at udbrede kendskabet til astronomien og verdensrummet". I 2012 modtog han Karen Voigts Mindelegat på 30.000 kr.

Referencer 

Journalister fra Danmark
Journalister ved Berlingske
Modtagere af H.C. Ørsted Medaljen
Indiah-Paige Riley

Indiah-Paige Riley (født den 20. december 2001) er en kvindelig australsk fodboldspiller, der spiller angreb for Fortuna Hjørring i Gjensidige Kvindeligaen.

Klubkarriere

Brisbane Roar 
Riley fik sin første internationale debut for australske Brisbane Roar i W-League mod Western Sydney Wanderers, som indskiftning for Allira Toby i holdets 1–0 sejr.

Hun blev i 2020, nomineret til Årets Ungdomsspiller i den bedste kvindelige fodboldrække i Australien W-League.

Fortuna Hjørring 
Hun skrev i august 2020, under med de forsvarende danske mestre fra Fortuna Hjørring i Gjensidige Kvindeligaen.

Referencer

Eksterne henvisninger 
 
 Indiah-Paige Riley  hos Brisbane Roar

Kvindelige fodboldspillere fra Australien
Fodboldspillere fra Fortuna Hjørring
Kvindelige fodboldspillere i Elitedivisionen fra Australien
Emily Garnier

Emily Jane Garnier (født 21. marts 1996) er en kvindelig amerikansk fodboldspiller, der spiller forsvar for amerikanske Chicago Red Stars i National Women's Soccer League. 

Hun har tidligere spillet i danske Fortuna Hjørring i Gjensidige Kvindeligaen. Hun har også tidligere spillet for italienske Empoli Ladies F.C., med hvem hun sikrede oprykning til den bedste kvindelige række i Italien Serie A. Hun skiftede i juli 2020, til de danske mestre fra Fortuna Hjørring.

Referencer

Eksterne henvisninger 
 

Kvindelige fodboldspillere fra USA
Fodboldspillere fra Fortuna Hjørring
Kvindelige fodboldspillere i Elitedivisionen fra USA
Brenna Ochoa

Brenna Rae Ochoa (født 6. september 1998) er en kvindelig amerikansk fodboldspiller, der spiller forsvar for svenske Vittsjö GIK.

Hun har tidligere spillet for danske Fortuna Hjørring i Gjensidige Kvindeligaen. Hun har ligeledes tidligere spillet college-fodbold for Nebraska Cornhuskers i en årrække, indtil hun i marts 2020, blev indkaldt til samling med det amerikanske NWSL-hold OL Reign, hvor hun bl.a. trænede med flere verdensstjerner som Megan Rapinoe, Jodie Taylor og Jess Fishlock. Hun skiftede i august 2020, til de danske mestre fra Fortuna Hjørring.

Referencer

Eksterne henvisninger 
 
Brenna Ochoas spillerprofil på worldfootball.net

Kvindelige fodboldspillere fra USA
Fodboldspillere fra Fortuna Hjørring
Fodboldspillere fra OL Reign
Kvindelige fodboldspillere i Elitedivisionen fra USA
Cristina Carp

Cristina Carp (født 28. juni 1997) er en kvindelig rumænsk fodboldspiller, der spiller angreb for Fortuna Hjørring i Gjensidige Kvindeligaen og Rumæniens kvindefodboldlandshold. Hun har tidligere fortid i italiensk fodbold for Bari, hvor hun spillede i Serie A.

Karriere

Fortuna Hjørring 
I juli 2020, skiftede hun til de forsvarende danske mestre fra Fortuna Hjørring, på en to-årig kontrakt. Fortuna Hjørrings cheftræner Niclas Hougaard udtalte i den forbindelse, følgende: "Vi glæder os meget over kontrakten med Cristina. Hun indeholder mange af de kompetencer, som vi har været på udkig efter til vores angreb."

- "Cristina er meget målsøgende, direkte og med et godt teknisk repertoire. Hun er samtidig en god afslutter i feltet og er en af de spillere, der vil give alt, hvad hun har for at komme først på boldene i feltet."

Referencer

Eksterne henvisninger 
 

Kvindelige fodboldspillere fra Rumænien
Fodboldspillere fra Fortuna Hjørring
Strandfoged

Strandfoged er et dansk embede, som hører under Politiet i Danmark.

Strandfogeder ansættes af de respektive politikredse, hvor det anses for nødvendigt. Strandfogeder findes langs Jyllands kyst fra Esbjerg på den sydlige vestkyst til Frederikshavn på den nordlige østkyst. Strandfogdens arbejde udføres på deltid med begrænset økonomisk kompensation og omfatter inspektioner af en bestemt kyststrækning for strandinger og vraggods samt rapportering til det lokale politi.

Da strandfogedvirksomheden begyndte i 1800-tallet kunne der være meget vraggods på strandene, hvilket lokalbefolkningen ofte betragtede som frit bytte. Der findes i dag 125 strandfogeder, som tilsammen har ansvar for omkring 300 kilometer kyst fra Skallingen over Skagens Odde til Frederikshavn. Hvert strandfogeds strækning kan variere fra et par kilometer til 12–15 kilometer. Strandfogederne er organiserede i "Foreningen af strandfogeder langs den jyske vestkyst".

Historik 
Strandfogedembedet baseres på strandingsloven fra 1895. Denne lov regulerer strandfogedens aktivitet og hvordan vraggods skal behandles og bjærgninger ske. Ifølge loven skulle en strandfoged oprindeligt inspicere stranden tre gange dagligt. Loven blev senest revideret i 1969. I dag er kravet fire–fem gange per uge. Rapport over arbejdet skal gives en gang årligt, hvis intet særligt sker.

Se også 
 Strandingsmuseet
 Strandfoged i Gyldendals – Den Store Danske
 Strandfogeden, ud af Egnssamlingen 2017, utgiven af Støtteforeningen for Egnssamlingen på www.strandfoged.dk

Jylland
Strande i Danmark
Jess Fishlock

Jessica Anne Fishlock, (14. januar 1987) er professional kvindelig fodboldspiller og træner, der spiller midtbane for amerikanske OL Reign i National Women's Soccer League og Wales' kvindefodboldlandshold. Hun har tidligere spillet for Bristol Academy i den engelske FA Women's Super League (FA WSL), hollandske AZ Alkmaar i Æresdivisionen, Glasgow City i Scottish Women's Premier League, Melbourne Victory og Melbourne City i den autralske W-League, samt den tyske Bundesliga-klub FFC Frankfurt.

I april 2017, blev Fishlock den første walisisk fodboldspiller (både mænd og kvinder) til at nå 100 landskampe for A-landsholdet. Hun blev kåret til Welsh Footballer of the Year i 2011, 2012, 2013, og 2014. Hun har vundet titler og medaljer i stort set alle hendes tidligere klubber, som to hollandske mesterskaber, to gange grundspilsvinder i W-League, to australske mesterskaber, Scottish Women's Premier League og Scottish Women's Cup- titler, samt vundet NWSL Shield. Hun skiftede i 2013, til den amerikanske topklub OL Reign, hvor hun siden har været lejet ud til diverse ovenstående klubber, hvor hun bl.a. spillede UEFA Women's Champions League-finalen i 2015 for tyske 1. FFC Frankfurt og igen i 2019, da hun også vandt UEFA Women's Champions League 2018-19-sæsonen med franske Olympique Lyonnais.

Referencer

Eksterne henvisninger 
 

Kvindelige fodboldspillere fra Wales
Kvindelige fodboldlandsholdsspillere fra Wales
Fodboldspillere fra OL Reign
Fodboldspillere fra Olympique Lyon (kvinder)
Fodboldspillere fra Bristol City W.F.C.
Fodboldspillere fra Glasgow City F.C.
Souss-Massa

Souss-Massa ( ,  ) er en af Marokkos tolv regioner. Den dækker et område på 51.642 km² og havde ved folketællingen i 2014 en befolkning på 2.666.847 mennesker. Regionens hovedstad er Agadir.

Geografi 
Souss-Massa grænser op til regionerne Marrakesh-Safi mod nord, Drâa-Tafilalet mod nordøst og Guelmim-Oued Noun i sydvest. Mod sydøst ligger provinsen Tindouf i Algeriets.Regionen vender mod vest til Atlanterhavet, og store dele af kysten er beskyttet i Souss-Massa Nationalpark. Regionens indre er domineret af Antiatlas bjergkæden, mens Sous-floden løber gennem den nordlige del af regionen, i dalen mellem Antiatlas og Høje Atlas. Hovedstaden Agadir ligger ved Sous udmunding. Toubkal National Park ligger i det nordøstlige hjørne af regionen.

Historie 
Souss-Massa blev oprettet i september 2015 ved at fusionere Tata-provinsen, der tidligere var en del af regionen Guelmim-Es Semara, med fem provinser i den tidligere Souss-Massa-Drâa-region.

Regering 
Brahim Hafidi fra RNI blev valgt som regionens første præsident 14. september 2015. Han havde også tidligere ledet Souss-Massa-Drâas regionsråd. Zineb El Adaoui blev udpeget til guvernør (wali) for regionen 13. oktober 2015. Han blef efterfulgt af Ahmed Hajji i 2017.

Inddeling 
Souss-Massa består af to præfekturer og fire provinser:

 Agadir-Ida Ou Tanane præfektur
 Chtouka-Aït Baha (provins)
 Inezgane-Aït Melloul præfektur
 Taroudannt (provins)
 Tata (provins)
 Tiznit (provins)

Økonomi 
Landbrug er en vigtig økonomisk aktivitet i områderne omkring floderne Sous og Massa, der ligger i den nordvestlige del af regionen. Industrier relateret til forarbejdning af landbrugs- og fiskeriprodukter er også koncentreret i det samme område. Agadir er en vigtig fiskeri og turisthavn. Tiznit er kendt for sit traditionelle sølvarbejde .

Infrastruktur 
Motorvej A7 forbinder Agadir med Marrakesh og Casablanca . Den største nord-sydgående vej gennem regionen er N1, mens N10 går øst-vest i Sous-floddalen, der forbinder Agadir med Taroudannt og Ouarzazate. Agadir er en stor havneby i Marokko og har også en international lufthavn, Agadir–Al Massira lufthavn.

Referencer 

Marokkos regioner
Johan Ernst 4. af Sachsen-Coburg-Saalfeld

Johan Ernst 4. af Sachsen-Coburg-Saalfeld () (født 22. august 1658, død 17. december 1729) var hertug af Sachsen-Coburg-Saalfeld fra 1680 til 1729.

Han var søn af hertug Ernst 1. af Sachsen-Gotha-Altenburg. Han blev efterfulgt som hertug af sin søn Frans Josias

Se også 
Ernestinske hertugdømmer
Huset Wettin

Referencer

Eksterne links 

Ernestinske linje af Huset Wettin
Hertuger af Sachsen-Coburg-Saalfeld
Tyskere i 1700-tallet